text: Tre skoler bliver sparet væk
  29 november 2011 kl. 09.25
  Fredericia Kommune skal spare, og politikerne i byrådet vil lukke Herslev Skole, Alleskolen og Købmagergade Skole.
  Skolerne skal lukke i forbindelse med det kommende finansår, mener politikerne, men foreløbig bliver sagen sendt i høring til den 26. januar 2012, så borgerne har mulighed for at give deres mening til kende.
  Herslev skole skal lukke allerede i 2012, mens de to andre skolerne skal lukke året efter. I den forbindelse vil politikerne bruge mellem 12 og 15 millioner kroner på at skabe en bedre skole for børnene, og der skal investeres 40 millioner kroner i skolebygninger. 
  
  Overkapacitet
  Lukningerne indebærer,at Fredericia kommune får en ny skole-struktur, og der vil ikke længer være en offentlig skole inden for de gamle volde.
  Forslaget bygger på en analyse fra et konsulentfirma, der er kommet til den slutning, at Fredericia i dag har en overkapacitet på godt 1900 elevpladser.
   
  Udover lukningen af de tre skoler skal mange elever flytte skole. For eksempel skal Egumvejens skole afgive elever til Skjoldborgvejen,  og Erritsø Centralskole afgiver elever til Bakkeskolen.
  